Пані Фаіна адразу пачынае распавядаць пра сваю маці. “Мая мама нарадзілася ў 1900 годзе. Яе звалі Агата Літоўка. Яна была вельмі рэлігійным чалавекам, нягледзячы на тое, што ўсё сваё жыццё пражыла ў атэістычны час. А ў нашай хаце пастаянна праводзіліся набажэнствы. На Вялікдзень начное чуванне рабілі, у нядзелю на ружанец збіраліся. Хоць паблізу і не было святара, але рэлігійнае жыццё не заняпала”.